DET KARIBISKE HAV - VENEZUELA GUYANA - BOGOTA - COLOMBIA - PERU
BEIJING - KINA - CHONGQING
DET KASPISKE HAV - GEORGIA - TBILISI ASERBAJDSJAN - BAKU
PARIS - FRANKRIKE - BOURG-ST-MAURICE
STORBRITANNIA - OXFORDSHIRE - LONDON
SKOTTLAND
SVERIGE - OSLO - STOCKHOLM
Hallo, alle sammen!
Hallo!
Tusen takk.
Tusen takk, alle sammen.
Jøss.
Pent gjort!
Takk, alle sammen! Tusen takk og velkommen.
Og i denne ukens episode...
Innsjø.
Skotte.
Og to rykende BMW-er.
Takk, alle sammen.
Jeg vil først snakke om penger. Vær tålmodige med oss.
Om du satte 35 000 pund på en sparekonto i år 2000,
ville du nå hatt rundt 60 000 pund.
Men om du brukte de samme 35 000 pundene på en E-Type Jaguar,
ville du nå ha 100 000 pund.
Ja, omtrent alt som er litt sjeldent
eller interessant, er verdt en formue nå for tiden.
Aston Martin DB5?
Den vil koste deg 750 000 pund.
Ferrari Daytona: 600 000 pund.
En Mercedes SL med pagoda-tak, den vil koste deg minst 75 000 nå.
Ja, det gjelder ikke bare eksotiske biler. Ford Escort Mexico? Kjedelig bil.
Den koster 60 000 pund for tiden.
-Seksti tusen! -Ja, den koster det.
Men det er én eller to sjeldne og interessante biler
som ser ut til å ha sluppet unna,
prisene deres har ikke gått i taket ennå.
Så vi bestemte oss for å komme oss ut
og se hvem av oss som var best til å se investeringsmuligheten.
Nettopp. Så hver av oss kjøpte en klassisk bil.
Så, for å se hvem av oss som fikk den beste avtalen,
tok vi The Grand Tour til det en av produsentene våre, en skotte,
alltid sier er det beste, vakreste stedet på jorda.
Skottland.
Til møtested valgte vi en sjarmerende fiskerhavn nær Inverness.
Jeg var den første som ankom, i en Alfa Romeo GTV6.
Man ville se for seg
at når en av disse kommer på markedet,
så vil klassiske bil-entusiaster løpe rundt som om de er i en zombie-film
og det er Black Friday, men nei.
Jeg kjøpte denne fra en 83 år gammel mann som hadde hatt den siden den var ny,
og som bare solgte den fordi hans 84 år gamle kone
syntes det var så vanskelig å komme seg inn og ut av den.
Den har bare kjørt 41 800 km, men den kostet 10 000 pund.
Og 10 000 pund, det er en runde drinker
i verdenen der denne hører hjemme.
Hallo.
James May i en Lancia Gamma Coupé.
Det er en av de peneste bilene noen gang produsert, men ikke si at jeg sa det.
God morgen, May.
Hvor mye?
13 500 pund.
Også 3500 pund mer
enn jeg betalte for denne veldig overlegne Alfa Romeoen.
13 500 pund er et kupp for en bil som er spesielt bygget
og som er ekstremt sjelden og vakker.
Men den er ikke eksotisk som denne.
Hva mener du med at den ikke er eksotisk?
Ok. Kan jeg forklare noen av bilens særpreg?
Transaksel. Girkasse i bak. Kløtsj med dobbel plate.
-Disker hele veien rundt. -Jøss.
Uvanlig på den tiden.
En av de beste motorene noen gang laget, en 2,5-liters V6.
Det er ikke mine ord, forresten.
Det er ordene til James May i Car-bladet.
-Ja, jeg sa det. -Du elsker denne motoren.
Ja.
Og den har vunnet European Touring Car Championship
fire år på rad. Den vant British Touring Car Championship.
Den har slektstavle som løpsbil.
Hva, Gammaen?
Det er en Lancia.
De er historiens mest vellykkede rallylag.
Ikke mine ord, det er Jeremy Clarksons ord.
Og det er en penere bil.
-Hva, enn denne? -Ja!
Den er super.
Den er ikke "super".
Jeg skal si deg hva som ikke er supert. At Richard Hammond kommer i en Fiat X1/9.
Hvor mye?
2250 pund!
Noen så deg komme, Hammond.
Hva? For en baby-Ferrari, 2000...
-Kalte du det en "baby-Ferrari"? -Ja.
Fordi den er det. Motor i midten, italiensk, den er nøyaktig det.
-Hør på den lyden. -Jeg vet det.
Det er den betryggende lyden av tinn mot russisk stål.
Det er en lett, lys, brusende lyd, akkurat som bilen.
Hvor mange farger har denne bilen vært?
Den var svart, så rød, så hvit,
så lyseblå, og nå er den lilla.
Jeg vil legge til at det ikke er hvor mange farger denne bilen har vært,
men heller hvor mange biler den har vært.
-Godt sagt. Nå skal den bli brun. -Brun, ja.
Greit. Jeg skal ikke snu meg.
Jeg prøver å finne ut hvilken Alfa du har kjøpt.
Den beste Alfaen.
-Å, det er GTV6. -Nettopp!
Jepp. Hvorfor har den denne plastbiten midt på panseret?
Genialt. Motoren i denne bilen hadde et lite problem.
Den pleide å ettertenne... Her i fronten, faktisk,
og sprenge toppen av motoren. Så det ville skade panseret.
Så de satte på dette plastpanelet som var enklere å erstatte.
Hvorfor hindret de den ikke i å ettertenne?
-Ikke vær latterlig. -De var opptatt.
Late. Kan jeg bare spørre? Hva er kosteskaftet til?
Det er et annet særtrekk ved GTV6,
når du parkerer, må du holde kløtsjen nede
-med et kosteskaft. -Ja visst.
Ellers vil kløtsjen og svinghjulet smeltes sammen.
Jeg skjønner.
Jeg eide en sånn. Det er ikke mye jeg ikke vet om den.
Ja. Da du eide en sånn...
-Ja? -Hvordan var det å gire?
Pent, behagelig.
Nei, det var ikke det, var det?
Det er ikke helt riktig ord...
Grusomt. Hva med andre?
Ja, andre... Jeg vet ikke, jeg fant den aldri.
Nettopp.
Ja, la oss ikke være for opptatt av noen av Alfaens små designfeil.
-Grusomt. -For alle vi tre
-har klassiske biler... -Ja, jeg har det.
Til gode priser.
Vi er i Skottland. Så vi tar en kjøretur i...
La oss være ærlige. Skottland er en kjøretur.
-Det kan vi. -Jeg er enig.
Mens vi er her, kan vi kjøre NC500.
Som, det er... Det er...
Bladet Condé Nast Traveler
utpekte det til verdens beste kjøretur.
Innsjøer, fjell, det er bare...
Alle de vakre stedene.
Det er alle de beste delene av Skottland.
Åtte hundre kilometer rundt nordkysten av Skottland.
I italienske eksotiske biler.
Det ville være... Å, vent litt.
-Hva? -Tekstmelding.
Ja. Mr. Wilman.
Det står: "De bilene klarer seg ikke 800 meter, langt mindre 800 km.
"Så jeg stiller med tre reservekjøretøy som dere kan bruke hjem
"når ting går galt, tar fyr
"og eksploderer."
Jeg lurte på hva de var.
Morsomt.
Hvordan visste han at vi skulle kjøre 800 km?
Det er et godt poeng, for Hammond foreslo det nettopp.
-Hvordan visste han det? -Hvordan fikk han tre sykler...
Vi satte Mr. Wilmans synske evner til side og klatret om bord.
Og kjørte inn i det store oljemaleriet som er Skottland.
Det er ikke helt som turistreklamene
vil få dere til å tro, er det vel?
Det ser ikke ut som på kjekspakkene.
Denne grunningen de har på alt,
det er som en slags røre for hus, ikke sant?
Røre!
Jeg har røre på huset mitt!
Man ser hvorfor de vil være uavhengige, ikke sant?
Komme seg bort fra oss.
Nei, man vil ikke at folk skal komme inn og ødelegge alt dette.
Jeg hadde en veldig skotsk nabo i London.
Hvorfor ville en skotte bo i London?
Jeg vet ikke, for han ville gjøre alt for Skottland.
Bortsett fra å bo der.
Het han Sean Connery?
Vi forlot endelig fiskehavna og kom ut på den åpne veien,
der vi kunne komme oss i gang
med å nyte våre italienske klassikere...
Og Fiaten.
Bilen min er så forfinet, sofistikert og
tatt veldig godt vare på av den tidligere eieren.
Den ble åpenbart elsket og...
En av vindusviskerne mine falt av.
Kjære vene.
-Han kommer seg ikke ut. -Jeg kommer meg ikke ut.
Du kan gå og bare løfte den opp. Sånn ja.
Du må bare kjøre sånn.
James, kan jeg bare si at du har kjørt fem kilometer.
-Den er reparert inntil videre. -Hva om det regner?
-Ikke skru den på igjen. -Bare skru den på.
-Jeg vil se hva som skjer. -Ok.
Klar?
-I Skottland. -Det er Skottland.
-Du vil ikke trenge den. -Perfekt!
-For det regner aldri. -Nei visst.
Nå som vi er alene, seere, kan jeg avsløre at
den vindusviskeren bare er en parentes
sammenlignet med noen av de andre problemene som denne bilen har.
De fleste har med motoren å gjøre.
Spesielt måten Lancia festet servopumpen
til enden av den ene kamakselen.
Du kan ikke bruke full lås, spesielt når motoren er kald,
for da vil motoren eksplodere.
Termostaten ble satt inn på feil sted, som fører til
overoppheting veldig plutselig, og da kan motoren eksplodere.
Og det var noen problemer med pakningsmaterialene, som gjør at
kjølevæsken blandes med oljen, som resulterer i eksploderende motorer.
James, jeg hørte at onsdager kan få bilen din til å eksplodere.
Så du må være forsiktig i morgen.
Nærhet til trær, innsjøer, gress, røsslyng, ryper eller skotskruter,
alle de tingene kan nok få den til å eksplodere.
Jeg sitter her og prøver å forklare for seerne
hvorfor motoren kan eksplodere, og jeg blir konstant avbrutt
av deres idiotiske vitser om eksploderende motorer.
Ok, fortsett, men gjør det fort, før motoren eksploderer.
I mellomtiden, i GTV6-en...
Å, nei, hva er det? Er det tredje? Ja, flott, tredje.
Fjerde? Ja. Fjerde.
Eller er det fjerde eller andre?
Jeg ble gjenintrodusert til alle de spesielle små feilene.
Kjørestillingen er ikke flott. Pedalene er altfor nære setet.
Så du må kjøre med beina langt fra hverandre.
Ikke så ille om du er en mann. Men om du er jente, er bukser
en strategi man må tenke på om morgenen.
Men til tross for alle særhetene elsker jeg fortsatt denne bilen.
Det var mitt eierskap av en GTV6 som lærte meg hva biler handler om.
Man trenger personlighet, de må ha feil for å være menneskelige.
Og James May hadde rett for første gang i livet sitt,
og eneste gang i livet sitt.
Dette er en av de flotteste motorene noen gang skapt.
Den mykeste, mest smidigste,
og den vakreste å høre på.
Det er ikke eksoslyd. Det er en faktisk motor.
Mens James og jeg nøt våre klassiske fullblodsbiler,
kjørte Richard rundt i sin lilla Fiat.
Slipp ut 80 hestekrefter.
Den veier bare 960 kilo.
Fiat solgte 170 000 X1/9-er.
Så denne er ikke like sjelden som deres.
Men la oss sammenligne sjeldenhet med det motsatte, popularitet.
For det var det denne bilen var. Utrolig populær.
Og jeg har frontlyktene som popper opp.
Å, ja.
Jeg skal ta dem ned igjen nå.
Jeg kan gjøre det når jeg vil.
Én liten klage på Fiaten er at pedalene er veldig, veldig små,
og veldig nære hverandre. Og om du prøver å operere dem med,
for eksempel, føttene dine,
vil du merke at føttene dine er for store.
Du vil måtte bruke en tå på hver.
Hammond så en kjørebane og foreslo at vi skulle prøve oss på den.
Og da vi kjørte inn, ble det klart at små pedaler ikke var hans eneste problem.
Det er ganske høyt turtall.
Ja, den ligger høyt på tomgang.
Er det på tomgang?
Ja, den er klar.
Siden dette var en go-kart-bane,
var den for smal til å kjøre billøp.
ADVARSEL BILSPORT KAN VÆRE FARLIG
Så jeg bestemte at vi burde ha en skrensekonkurranse.
Kom igjen, lille Fiat.
Det går ikke.
Den har rett og slett ikke nok kraft til
å slenge halen ut ordentlig.
Selv om min Alfa hadde dobbelt så mange hestekrefter som Fiaten,
gikk ikke det så bra for meg heller.
Man kan ikke løsne bakenden på en GTV6. Man kan bare ikke.
Klar? Bare veigrep og mer veigrep.
Jeg vet at Roger Moore skrenset i en GTV6 i Octopussy,
men så krasjet han i et gjerde og måtte kle seg ut som en klovn.
I Gammaen var jeg sikker på at jeg ville lykkes der mine kollegaer feilet.
Greit, nå skjer det.
Lancia er ett av rallyhistoriens største navn.
Så en kontrollert skrens burde være naturlig for den.
Når jeg nærmer meg den svingen, så jeg slipper kløtsjen, setter inn og...
Bremse, vi tar av.
Niks.
Nå kom jeg plutselig på noe viktig.
Den har forhjulstrekk, ikke sant? Hva var det jeg tenkte på?
Den vil ikke skrense.
Heldigvis klarte det fengslede lokale publikum
å finne en løsning.
Det jeg gjør, er å ta av bakhjulene,
slipper luften ut av dekkene, og setter på disse plastdekkene,
pumper opp igjen dekkene, setter dem på igjen,
og det vil gi bilen en løs bakende som kan skrense.
Dette er bare... Det er som å ha isolasjonsbånd på bakhjulene
på Scalextric-bilene dine.
Vent.
Uten hjelp fra noen andre på denne iskalde dagen
ble skrensedekkene snart satt på.
Nå skjer det.
Greit, sving inn, få skrensen gående, og der er...
Han bommet.
Denne underholdningen fortsatte ganske lenge.
Niks.
Til endelig...
Trykk på bremsene, inn.
Hold den! Det er flott!
Han svingte på rattet.
Han gjorde en ting.
Ja!
Ja.
Dette ser veldig gøy ut. Vi skal gjøre det. Vi vil prøve det.
Å, nei, de har bare ett sett.
Hva, av de tingene?
De har bare ett sett, så vi kan ikke gjøre det.
Nei... Vi kan lage noen.
Spurte du om du kunne låne denne søppelkassen?
Nei, men de vil ikke trenge den.
Og roter.
Denne går over.
Den må tvinges litt.
James May skrenset perfekt bak deg der.
Dette er en sånn merkelig dag.
Med dekkene sine klare ville ikke Hammond holde igjen.
Å, dette vil bli...
Seriøst, han vil komme til den svingen, og så...
Hvor kan helikopteret lande?
Her kommer skrensen, her kommer den.
Og vi skrenser!
Helt ute av kontroll.
La oss bare prøve igjen.
Greit, én... Nei, den har falt av. Det kan bli interessant.
Og jeg svinger inn. Skrenser!
Å, nei! Nei, det er... Jeg har ikke noe styring.
Irriterende nok hindret ikke Hammonds store fiasko ham
i å feste sine latterlige innretninger på min kjære Alfa.
Og han insisterte på at jeg skulle prøve.
Tenk på alt Alfa Romeo gjorde for å gjøre denne bilen fortreffelig.
Tenk på alt Pirelli gjorde for å gi dekkene ordentlig veigrep.
Og så kommer Hammond med en søppelkasse.
Uansett, her kommer det.
Hva var den lyden?
Hele bilen vibrerer.
Ja, det er massiv vibrering.
Hammond, din komplette idiot, du har ødelagt bilen!
En inspeksjon av undersiden avslørte dårlige nyheter.
Den har løsnet. Så kardangakselen er nå...
Den kobler fortsatt girkassen eller transakselen til motoren,
men bare så vidt.
Og om jeg gjør mer enn å ruse motoren, vil den falle av.
Om jeg kjører videre, er det slutten på Alfaen.
Det er interessant. Bilen min virker, og jeg vil ha en drink.
Hotellet er rundt 40 km unna.
Så jeg tror jeg vil komme meg av gårde, om det er greit.
Nei, du kan ikke forlate meg nå.
Hva mener du med at jeg ikke kan forlate deg nå?
Har du sett hvor kaldt det er?
Jeg kan ikke se hvor kaldt det er, men jeg kjenner det i...
Nei, men jeg sjekket nettopp.
"Yr, seks, føles som to."
-Vet du hva som kan varme deg opp? -Hva?
En sykkeltur. Det gjør alltid det.
Tretti kilometer gjennom denne
gjennomfrosne ødemarken.
Hei, Richard "Hamsteren" Hammond!
Er bilen din varm og tørr? Jeg bare sjekker.
Ja, jeg er varm og tørr. Er du varm og tørr?
Jeg er veldig varm og tørr.
Jeg tenkte å spørre: Vil du ha en lang gin og tonic ved en bar?
Ja, det vil jeg. Og vi har bare... Det er ikke langt i bil.
Herregud! Spar meg!
Gni det inn! Seriøst, bare gni det inn!
FLERE TIMER SENERE
-Vi må øve på det. -Hva?
Det vi skal si når han...
Vi er på morgen-TV, du sitter på sofaen.
Ok.
"God morgen, og med meg nå har jeg James May." Det er sånn de snakker.
Som nettopp har fått høre om den triste bortgangen
til hans med-vert og kollega Mr. Jeremy Clarkson.
James, hva føler du om at liket hans ble funnet
i en grøft med en sykkel i dag tidlig?
-Ble det? -Ja.
Nei, det stemmer ikke.
-Nei. James... -Beklager, kan du gjøre det igjen?
Dette er radio, ok? "God morgen, fem over ni, James May er med oss.
"I dag tidlig har vi fått vite om den triste bortgangen..." Pokker!
Hva?
All den øvingen. Bortkastet tid.
For han er utenfor nå, han kjemper med sykkellåsen ved et gjerde.
Du ser kald ut!
Det er kaldt! Pokker. Hvorfor vil ikke den virke?
Avisbud klarer å bruke sånne, kompis!
De kan stjele den. Jeg bryr meg ikke.
-Han lot nøkkelen stå i. For et fjols. -Ja.
Herregud.
Kom igjen.
Hammond!
Neste morgen ble den fredelige roen knust
av skriket fra et plaget dyr.
Clarkson!
Hvor er taket mitt?
Ja visst.
Jævel.
Hva var det?
Hva... Du tuller.
Nei.
Han har ikke gjort det. Han er ikke så syk.
-God morgen. -Hva?
-God morgen. -Samme det.
Hvorfor har du kjørt over ditt eget tak?
Clarkson. Han er syk.
Nyt dagen på sykkelen din!
Jævel.
Jeg er kald nå, så klart.
Lånte en jakke fra kameramannen.
Han er 190 cm høy og veier 115 kilo.
Jeg er i en liten, stilig italiensk sportsbil,
jeg skal se bra ut. Jeg ser ut som en forfryst gnom.
Dårlig gjort, det. Jeg ville ikke godta det.
Det eneste som bekymrer meg, er at han kan få litt trening
på sykkelen sin.
Tror du han allerede har blitt en av de bitre syklistene
som hater alle som har bil?
Jøss.
Hva? Spar meg!
Han har ikke reparert den.
Veldig bra. Så...
Den eneste grunnen til at vi møttes på en strand full av oljerigger
og kjørte gjennom kommuneboliger fulle av kanyler,
var helt enkelt for å irritere vår skotske produsent.
Ja, men... Men vi vil ikke si Gavs navn. Vi lover.
Nei, det vil vi ikke. Vi sier ikke navnet hans.
Uansett, vi fikk mer sol og vakre utsikter i del to,
når vi endelig starter på North Coast 500,
og vi skal gå tilbake til det senere.
Ja, men nå er det på tide å si hallo
til debattens gamle dame
som sitter i pratens busskur
på Samtale-veien.
SAMTALE-VEIEN
-Jeg husker ikke den. -Jeg husker ikke at det skjedde.
Jeg vil holde meg på filmen i Skottland, om jeg kan, James May,
for du sa på et punkt
at du satte de plastikktingene på bakhjulene til Lanciaen din.
Fordi det var som å sette isolasjonsbånd på bakhjulene
til en Scalextric-bil.
-Ja. -Hvem har gjort det?
-Jeg har det. -Ja, men du sa det som om
det er noe som alle har gjort.
-Han gjorde det. -Det er som å si:
"Husker du da du stjal ditt første par strømpebukser?"
Du vet hvordan det er, Hammond, når du har Marmite på testiklene dine.
Ja.
Vent litt. Scalextric-biler har for godt veigrep.
-Det er problemet. -Det har de ikke.
Derfor ender de opp under sofaen.
De flyr alltid... De flyr ut av hver eneste sving.
De har for godt veigrep. De overstyrer plutselig og voldsomt,
og man kan ikke kontrollere det. Om man har isolasjonsbånd på bakhjulene,
reduserer du veigrepet og da kan du svinge og skrense med dem...
-Herregud, du har gjort dette. -...og du har kontroll.
Så klart har jeg gjort det.
-Hvem her... -Barndommen din...
Hvem her har hatt isoleringsbånd eller noen form for tape
på bakhjulene til en Scalextric...
-Der. -Det er ingen.
Har du?
Hvor mye må du kjede deg for å tenke: "Jeg vet hva jeg vil gjøre i dag."
Alle bortsett fra den damen der borte
har aldri hatt isolasjons... Det er din verste forklaring noen gang.
-Møt meg etterpå. -Nei, det er det ikke.
Hans verste forklaring var da vi tok den vannfartrekorden.
Og han forklarer til deg, for å klarne opp i det...
-Ja. -Hvordan båtkontrollene,
-som du kan å bruke... -Ja.
...på Pond-boblen vår, virker på samme måte
som flykontroller, som du ikke kan bruke.
Nettopp. Men det er James May-måten: Forklar noe du forstår
-på en måte du ikke forstår. -Ja.
-Vent nå litt. -Hva?
Vent nå litt. Du er en mann som ikke kan trekke opp en klokke
uten å stikke ut øyet på noen,
og du påstod i den filmen
at du hadde reparert kardangakselen på den Alfa Romeoen.
-Jeg gjorde det. -Gjorde du?
-Jeg tok telefonen. -Gjorde du?
Samme det. Jeg ringte,
og en mann kjørte, utrolig nok, hele veien fra Wiltshire til Inverness
med delen jeg trengte.
Så sjenerøst. Og så reparerte du den?
-Jeg så på. -Ja.
Dette er delen som ble ødelagt. Dere kan se delen som falt av der.
Ja?
Og dette er visstnok en kjent feil på GTV6.
Alt er en kjent feil. En GTV6 er en kjent feil.
Skal vi bare gå videre nå?
Ja, la oss gå videre til mer faktisk samtale.
Land Rover har annonsert at 70 prosent av befolkningen lider av reisesyke.
Og de sier at i fremtiden vil bilene deres ha et smart system
som merker når du blir bilsyk
og justerer temperaturen og opphenget for å hjelpe deg.
-Og det er en ganske god idé. -Det var ganske lurt.
Det er ganske interessant. Men jeg må si at jeg aldri har hatt
noen slags reisesyke noe sted, men jeg er veldig takknemlig,
for jeg møtte en gang en reisesyk mann. Det var på ferjen over kanalen.
Veldig tøff overgang. Alle andre enn meg ble syke.
Og jeg gikk til toalettet, og der var en kar
med ansiktet ned i gulvet. På båter har de en liten kant
ved døren for at vannet ikke skal komme ut. Alt det var fullt av oppkast.
Og mens båten gynget, kom en liten mini-tsunami
og traff ham i ansiktet.
Og da jeg kom inn, så han opp på meg og sa:
"Drep meg."
Det forstyrrende var at jeg vet at han mente det.
Har noen blitt sjøsyk? Jeg har blitt det.
Man vil at noen skal drepe deg når man er sjøsyk.
Det vil man virkelig.
Noe annet som plaget meg med det skipet, var at det må ha vært
Fem-seks hundre personer om bord. Alle kastet opp overalt,
flate overflater, vertikale overflater, taket, maten, alt.
Hva gjorde de da det ankom?
-Senket det. -Tror du de gjør det?
Av og til må man det. Man har ikke noe valg.
-Ja. -Det skjedde med meg.
Barndomsbilen vår, en Hillman Avenger,
lillebroren min kastet opp melk i baksetet på den.
Vraket den. Den er borte.
-Faktisk... -Det er bare...
Ok, jeg vil innrømme noe.
Er du sikker?
Jeg kjørte gjennom Korsika, litt sent ute til et fly, og jeg hadde sønnen min
i baksetet. Han var rundt ni eller ti.
Vi kjørte ganske fort, som dere vet er det bare fjellveier
gjennom Korsika, det var en varm dag, og han kastet opp eksplosivt,
og interiøret er en slags grovvevd velur.
Vi kom til returstedet for leiebiler, fortsatt sent ute til flyet,
og fyren kom for å sjekke bilen.
"Det går bra, kompis, den er i ett stykke."
Og la ned baksetet.
Det gjorde du ikke!
-Jo, bare... -Din syke mann!
Jeg vet det.
-Og forlot det? -Ja, bare lot det være.
Så det finnes en gutt som får betalt to euro for dagen
for å vaske leiebiler.
Og han møtte den skrekken.
Ja, jeg ødela livet hans. Men grunnen til at vi snakket om reisesyke,
er at RAC... Dere kjenner til RAC, de henger alltid med i tiden.
De har kommet med råd som sier:
"Foreldre han hindre at barna blir syke om dere får dem til å se
"på horisonten heller enn skjermene på mobiltelefoner og nettbrett."
-Lykke til med det. -Det er tull.
"Barn, se på horisonten, det er mye mer interessant enn
"Angry Birds eller Fortnite, eller hva enn dere spiller."
RAC, kanskje dere kan overbevise dem om å rydde soverommene sine også.
Uansett, da har vi snakket om "syk". La oss gå videre.
Jeg vil gå videre med litt mer samtale.
Politiet i Dubai tester en svevesykkel.
Nei, det er en faktisk svevesykkel. Her er den. Se på det.
Se på den tingen. Herregud.
Den koster rundt 117 000 pund, den kan kjøre i 100 km i timen.
Fly i rundt 25 minutter. Se på det!
Ja, jeg ser et par ting.
Som politijaktkjøretøy, problem:
Du slipper unna om du kjører i 101 km i timen.
Faktisk kan du kjøre saktere enn det, men i mer enn 25 minutter
og fortsatt slippe unna.
Eller, her er noe annet dere ikke har tenkt over.
Om man detter av den, detter man gjennom sin egen drivmotor.
Jeg bryr meg ikke, for se på den. Jeg vil ha en av dem
mer enn jeg vil ha begge lungene mine.
Det er bare det beste, jeg vil ha...
James, kan du se for deg Richard Hammond på en av de der?
Bokstavelig talt minutter med moro.
Ja, nettopp. Og så ville du bare være en dis.
Du ville bare være et dekke over den nærmeste bygningen.
Man ville kunne gå gjennom Richard Hammond.
Se, der er en sølepytt av Richard Hammond.
Greit.
-Dårlig idé. -Ja visst.
Mange har fått det for seg
at jeg ikke liker el-biler.
Av god grunn, for hver gang du har en el-bil,
kommer du tilbake på kontoret på mandag morgen
med enda en trist historie om elendigheten.
Det er fordi man ikke kan lade dem.
-Her kommer det. -Man kan ikke det.
Forrige helg hadde jeg en Jaguar I-Pace. Det er en veldig god bil.
Derfor har jeg ingenting imot el-biler.
Det er den nye Jaguaren, den er flott. Nydelig å sitte i, rask som pokker.
Veldig mye bedre enn en Tesla på mange, mange måter.
Flott. Men, jeg tok den med opp hit.
Plugget den inn i gården min og... Det ble straks mørkt.
Dette er en gård som kan levere planteolje
til hele Vest-Europa i tusen år.
Sett én Jaguar inn, så står jeg fast på 1200-tallet.
Ingen elektrisitet. Jeg tok den med til en venns hus,
plugget den inn der, for han har mer moderne elektrisitet.
Lot den være over natten, og den hadde bare sugd til seg nok strøm
til å kjøre 47 km.
Det er fordi du plugger den inn i en stikkontakt fra 1300-tallet.
Det er meningen man skal bruke en ordentlig, moderne rasklader.
Hvor lang tid vil det da?
-Førtifem minutter. -Jeg har ikke 45 minutter.
Jeg har bare 130 000 timer igjen før jeg dør, James.
Jeg vil ikke bruke noen av dem...
-Hva? -Vent nå litt,
dette er en ny ting du har begynt med.
-"Jeg har bare 130 000 timer..." -Det går ned.
-Det går ned nå. -Hvor går...
Det er en fin tanke.
Det går nedover.
Det gjør det. Kom dere videre, jeg mister verdifull tid.
Greit, men jeg vil vite hvor det tallet kom fra?
-Hvorfor er du plutselig... -Har du mobilen din?
-Ja. -For du har alltid det.
For han glemmer alltid å legge den igjen. Ok.
Hvor lenge tror du... Du trenger ikke å si det til noen,
-hvor mange år tror du at du har igjen? -Jeg har en kalkulator...
-År jeg har igjen? -Ja, år, så ganger du det med 365.
-Jeg skjønner. -Ganger det med 24.
-Ja. -Hvor mange timer har du igjen?
394 200.
Hvor mange av dem vil du kaste bort på å lade en bil...
Å sitte der mens en bil lades opp. Jeg var på BBC iPlayer her en dag,
og den sa: "Du må nå registrere deg for å bruke dette."
Nei, det må jeg ikke. Jeg har ikke tid til det.
Jeg vil være død før jeg er ferdig.
Jeg har 14 200.
Ser dere det?
-James... -Hva, timer?
Ja.
Det er en uke fra tirsdag.
Hele poenget med denne øvelsen
er at du kommer på tallet.
"Å, det er resten av livet mitt,
"jeg bør ikke ta et stort nummer, jeg vil være beskjeden."
Jeg vil forhåpentligvis bli gledelig overrasket.
-Neste uke. -Jeg tror...
Jeg tror vi kan avslutte Samtale-veien her,
med nyhetene om James Mays triste bortgang.
Når som helst nå.
Jeg vil snakke om BMW M5, som alltid har vært
den ultimate Q-bilen.
Det er en sprudlende galning i en Geoffrey Chaucer-dress.
Men den nye M5-en har turbolading, så den er snill mot isbjørner,
den har firehjulstrekk, så den er trygg,
og den har automatgir, og alt det er veldig fint.
Men er det det vi vil ha?
La meg først forklare grunnoppskriften for en BMW M5.
Det er en fire-dørs sedan med bagasjerom bak,
plass til fem forretningsmenn i midten
og en utrolig kraftig motor fremme.
Det er det viktigste ved en M5. Den må være ekstremt rask.
Og de sier at denne
er den raskeste noen gang.
Jeg har kjørt opp ved siden av noen i sine lettvekter-løpeklær
og AMG-joggesko.
Mens jeg bruker staute sportssko og tunge mollskinnsbukser.
Som betyr at jeg vil tape.
Eller vil jeg?
Å, det gjør vondt.
Det var null til hundre på tre sekunder.
Jeg kan ikke vinne.
Det er 160 km i timen på rundt sju sekunder.
Én-nitti.
To hundre og ti kilometer i timen når jeg krysser målstreken.
Bare helt utrolig der.
Den billige, tunge fire-dørs sedanen
slo sportsbilen.
Det er jobben til M5.
På utsiden ser den nye versjonen ut til å oppfylle
alle de viktige M5-kravene.
Den er fornuftig, og takket være dens 592 hestekrefter
er den rask som en Ferrari.
Men hva med turboladerne, den automatiske girkassen
og hva med firehjulstrekksystemet?
Betyr det at den ikke lenger kan være en skjeløyd galning?
Nei. Ikke egentlig.
Ja, fordi mye arbeid har blitt gjort for å komplett
eliminere understyring, som dere ser,
føles styringen litt merkelig.
Og ja, siden motoren er turboladet,
er lydene litt lave.
Det er som å høre at noen spiller bass i naborommet.
Men bortsett fra det...
Det må være turbolagg. Det må det.
Men jeg kjenner det ikke.
Og den automatiske girkassen må gire saktere enn den ville
om det var et dobbelt-kløtsj-system, men...
...det føles fremdeles ganske raskt for meg.
Og selv om den har firehjulstrekk, kan den fortsatt gjøre dette.
Fy faen.
Om du vil gjøre dette hele tiden,
kan du faktisk skru av firehjulstrekket.
Seriøst. Du kan skru det av.
Bare ha den i bakhjulstrekk.
Oppføre deg som en råner.
Ja!
Og det er bare begynnelsen på M5s tilpasningsdyktighet.
Du kan velge hvor mye antispinn du vil ha.
Du kan velge hvor sporty og hvor responsiv motoren skal være.
Hvor ukomfortabel kjøreopplevelsen skal være.
Hvor håndfast styringen skal være, hvor fort du vil at den skal gire
og hva du vil ha på displayet.
Du kan velge hva slags lyd du vil at eksosen skal lage.
Og se på dette.
Denne menyen lar meg velge
hvilken duft som kommer ut av klimaanleggets ventiler.
Jeg kan ha Blue Suite, som er et pust av rene vannperler,
eller jeg kan ha denne som gir meg en gulldusj av livlige aromaer.
Og dette er veldig Pacific Rim, det er som spesialeffekter, flott.
Men sannheten er
at forretningsmannen i 50-åra som vil kjøpe denne bilen,
vil aldri endre duftinnstillingene eller noen av de andre tingene.
Han vil sette den i firehjulstrekk og komfort-modus første dagen
og la den være der for alltid.
Og om han skal gjøre det, kan det finnes et bedre alternativ.
Den blir laget av et tysk trimmingsfirma ved navn Alpina.
Og det er en annen tolkning av hva en rask BMW burde være.
Den koster rundt det samme som en M5
og har en ganske lik 4,4-liters dobbel-turboladet V8-motor.
Den har også firehjulstrekk og automatgir.
Men denne bilen ble ikke utviklet på en kjørebane.
Sjefen for Alpina sier at om man skaper en bil til å være god på Nürburgring,
vil den ikke være god på veiene.
Og han kan ha et poeng der.
Så heller enn å gjøre forhjulsopphenget fast og klart til løp,
skapte de det for å kunne tåle hull i veien.
Så endret de styringen så den kunne svinge
mer som et passasjerfly og mindre som en F16.
På innsiden fikk den blå målere,
tynnere ratt og mykere skinn.
Og se på dette, noe man ikke får i en standard M5.
Det er en "komfort pluss"-innstilling,
der forretningsmannen i 50-åra kan tilbringe livet sitt
når han kjører rundt.
Men ikke tro at den grunnleggende oppskriften for en rask BMW er ødelagt,
for det er den ikke.
Den produserer faktisk 600 hestekrefter. Det er mer enn du får fra M5.
Den har mer dreiemoment også.
Og her er ingen barnevakt som begrenser farten.
Så denne kan kjøre 330 km i timen.
Men betyr dette at komfortvognen
kan holde tritt med den ultimate sportssedanen på en bane?
Selv om det var gøy å finne ut...
...er svaret nei, ikke helt.
M5 er strammere, mer omhyggelig utarbeidet, mer klar.
Så ikke misforstå, på en bane
vil M5 trekke ifra, den gjør det nå.
Vi er begge katter, det er bare at
han er en gepard og jeg er en løve.
Om du bryr deg om å spare tideler av sekund
på rundetiden på en løpsbane,
er det bedre med en M5.
Men for å kjøre hjem på motorveien i virkeligheten,
som er det jeg skal gjøre,
vil jeg heller bruke Alpina.
Så det skal jeg gjøre.
Veldig interessant.
-Veldig pen. -Interessante observasjoner.
Absolutt.
Så etter alt det ville du ha den dårligste bilen.
-Ja, fordi den er bedre. -Den høres bedre ut for meg, jeg må si...
Sier fartens konge?
La oss finne ut
hvor raskt M5 går rundt Eboladromen.
Og den er i gang!
Hun holdt den imot bremsene der for en rask start,
og det har tydeligvis virket.
Hun flyr ned på Er ikke rett.
Se! Det er litt fuktig!
Ja, hun må jobbe med det tykke rattet.
Mye lyd fra de fire eksosrørene når det gires opp,
og nå skjærer hun inn på Ditt navn her. Det ser litt brått ut.
Men bilen veier nesten to tonn.
Den lener seg forover under bremsing, men alt holdes på plass rundt svingen,
og nå er det tilbake på gassen.
Hun spoler opp på begge turboene for den raske returen.
Det ser bra ut. Slipper litt fart midt på.
Klar? Ja! Veldig hardt på bremsene før Gammel dames hus.
Der vil understyringen vise seg.
Men det ser pent ut. Ikke verst i den farten.
Bilen holder ikke tilbake på turen ned til Transformatorstasjonen,
den torturerer Pirelli-dekkene der. Bare Sauejordet gjenstår.
Pent gjennom der og over målstreken!
Det ser bra ut.
-Den ser tung ut. -Tung.
-Gjør den ikke? -Den ser litt tung ut.
Uansett, der er resultatene.
Vi ser den gamle M5-en, se der nede på 17. plass, med 1:24,2?
RESULTATER
Så la oss se hvor den nye ender opp.
Er den raskere?
-Ja. -Ja.
Jøsses! Fire sekunder raskere!
Det er forbløffende, ikke sant?
Det er helt utrolig.
Jeg må si det, vi tok tiden på Alpinaen.
Men vi filmet det ikke.
Hvorfor ikke?
Fordi den vil være saktere.
Den er det!
Du vil se ut som en tosk om den ikke er det.
Jeg er det, men det vil den ikke være.
La oss finne ut av det, la oss se hvor den havner.
Dette er Alpina.
Der har dere det, ser dere? Tregere. Men 1:21,6, ikke verst.
Så om du vil ha en stram, superrask sedan,
er hans råd å ta den tykkere, tregere.
Den er bedre!
Det er virkelig klare råd for innkjøp denne uka.
Det er det. Men la oss komme til noen klare innkjøpsråd, da.
La oss gå tilbake til filmen vår fra Skottland.
I kveld kjører vi North Coast 500
rundt toppen av Skottland
i noen vakre italienske klassiske biler
og Fiat X1/9.
Ja, men begge dere to hadde mekaniske problemer.
-Ja. -Det hadde vi,
men vi hadde fremdeles håp i hjertene om at ting kunne bli bedre.
Etter hvert som vi kjørte videre, leverte våre italienske klassikere og Fiaten
fortsatt uventet underholdning.
Jeg skal vise dere et fantastisk trekk ved denne bilen.
Her er varme- og ventilasjonskontrollene.
Jeg har den på "varm", fordi det er en kald dag.
Men se hva som skjer når jeg trykker på klimaanlegg-knappen.
Den er hjemsøkt!
Så du det? Se.
Jeg tror jeg vil kjøle meg ned litt.
Hodet mitt klør på grunn av lua, men om jeg tar den av, vil jeg fryse i hjel.
Hammond insisterte snart på at vi skulle stoppe for en kopp te
for å avverge nedkjøling.
Jeg har tenkt litt.
-Veldig uvanlig for deg. -Nei.
Jeg skulle si: for første gang.
Nei, dette er basert på erfaring og kunnskap.
Ja. Problemet med NC500 er at vi kjører hele veien rundt her,
men går glipp av denne delen.
Vi er her, ikke sant? Og vi går glipp av denne veien.
Som jeg har kjørt på.
Og den er helt forbløffende. Ikke bare landskapet, som er utrolig,
men selve veien.
Beklager, men om vi bare kjører her...
Ja?
Da kjører vi ikke akkurat NC500, gjør vi?
Nei, men hva om vi skaper vår egen tur og legger krav på den for The Grand Tour?
Vi kunne kalle den
"Scottish Highlands Intermediate Tour".
Hvor langt er det?
Det er rundt 462 km om vi gjør det.
Scottish Highlands Intermediate Tour 462.
Det ville være... Nei, vent litt, det går ikke, gjør det vel?
"Passasjens eventyr nord i Skottland".
-"462". -Ja.
Passasjens eventyr nord i Skottland 462.
Det går. Det er dagens andre tanke for deg.
Det er på grunn av lua.
Med en ny rute planlagt kjørte vi avgårde.
Og det viste seg at det ikke var helt som Hammond hadde sagt.
Det var mye, mye bedre.
Fy søren!
Jøye meg, utsikten!
Den er utrolig! Se på det!
Altså, dette... Dette er himmelsk!
Og ikke bare landskapet, som er flott, veien selv.
Svingene, overflaten.
Du må få satt sammen riktige ingredienser i riktig rekkefølge,
på riktig sted. Det er komplisert.
En virkelig fantastisk vei, men denne klarer det.
Fantastisk.
PENIS 462
leverer virkelig her.
Herregud, bilen min ser nok elegant ut når den kjører i dette landskapet.
Det var dette GTV6 ble bygget for.
Åpne, langstrekte veier.
Ingenting annet enn lyden av en hylende V6-motor.
Det er dette kjøring handler om. Dette er drømmen.
Øyeblikket var så magisk
at det hadde distrahert meg fra noe som hadde plaget meg hele dagen.
I dag er 11. april. Jeg vil ikke høres ut som Tussi,
men det er bursdagen min. Og de to har ikke husket det.
Hele crewet har sagt "gratulerer med dagen".
Regissøren sa det. James og Richard? Ingenting.
Ullapool, 42 km.
Ullapool, jeg kan kanskje få kardangakselen balansert der.
Det er en litt stor by.
Dere, hvor langt er vi fra hotellet nå, vet dere det?
Rundt 50 eller 60 km.
Siden det ikke er så sent, vil jeg kjøre inn til Ullapool
og se om jeg kan få balansert kardangakselen.
Du vil hva?
Den vibrerer og vil skade bilen,
så jeg vil få den balansert, så sees vi senere på hotellet.
Det er uvanlig samvittighetsfullt av Jeremy å ville reparere bilen sin,
men det er veldig beleilig for meg og Hammond.
Vi har noe i tankene.
Vi hadde ikke glemt at det var bursdagen hans,
og når han var borte, kunne vi dra i forveien
og arrangere overraskelsesfesten hans.
Ballonger kommer inn.
Dette er pent.
Greit, løsne den av,
og det vil la kardangakselen sette seg der den vil sette seg.
Mens den nærsynte orangutangen ødela bilen sin,
var jeg opptatt på kjøkkenet.
Til Jeremys bursdagsmåltid vil jeg lage
yndlingsretten hans, spagetti bolognese.
Men siden det er bursdagen hans og vi er her,
vil jeg gi den en skotsk vri.
Pastaen og sausen er klar. Han ville elsket det.
Men her gir jeg det den skotske vrien.
Sett det inn, hent det om et øyeblikk.
Så, dette burde være klart.
Ja visst.
Og her blir det skotsk.
Veldig forsiktig har man det i melet sånn.
Strø over, hold det sammen så godt du kan,
grillingen hjalp med det, og nå ned i dette.
Et godt lag overalt.
Slipp det så forsiktig som mulig ned i der,
slipp det ned i oljen.
Å ja.
Ja, jeg gjør det.
Jeg vil si den er klar.
Å, ja.
Det blir bra.
Her er det. Spagetti MacBolognese.
Mens Richard dekte alt han kunne se i røre og friterte det...
Inn der, mine små skjønninger!
...organiserte jeg gjestene som nå alle hadde kommet
og ventet på bursdagsgutten.
Hallo, her er det.
Her er det.
Jøss...
Countach, Lancia 832.
Det er et slags klassisk bil-treff som foregår.
Å, vent litt...
Jeg kan ikke tro det!
Jeg kan ikke tro det.
Dere husket det.
Klart vi husket det.
Det er bedre enn det, vi har en fest for deg.
Nei, men James...
Her er et klassisk bil-treff.
Nei, det er gjestene dine. Til bursdagsfesten din.
Inviterte dere klassisk bil-entusiaster til bursdagsfesten min?
Italienske klassiske bil-entusiaster.
-Vi vil snakke om differensialer. -Ja.
Produksjonsantall og chassis-nummer.
Ja, nettopp. Jeg må gå og ordne musikken,
så vi sees snart.
-Musikken? -Ja. Det er en fest!
Siste forbedringer. Pynt.
For vi spiser med øynene våre.
GRATULERER MED DAGEN JERMY
Det viste seg at bilentusiastene var hyggelige mennesker.
Med fantastiske biler.
Se på den. Visste du at jeg aldri har kjørt en 832?
Men å snakke med dem viste seg å være litt vanskelig.
Var ikke de på vei til USA og kom hit og bare tenkte...
Men det kunne ha vært verre.
Og så ble det det, for det var på tide å sette seg ned
for Richards skotske middag.
Fritert spagetti bolognese etterfulgt av fritert kake.
Og for å avrunde kvelden...
Å, nei.
James holdt en interessant tale om alle bilene jeg har eid.
Merkelig at han er bilentusiast, ikke sant?
Men snart gikk Jeremy videre fra VW Scirocco GLI MK1
til en VW Scirocco GTI MK2.
Registreringsnummeret på den var...
Jeg har aldri visst om du hadde manuellgir
eller det første-generasjons F1 semi-automatiske giret som var...
Veldig glad for å vite at det ikke var en CSi, det var en CSL, forskjellen var
krom på hjulrammene og andre hjul, ikke sant?
Eller noe sånt. Striper?
Andre hjul, og den hadde aluminiumsdører.
Ja, så klart hadde den lettvekter-dører og kropp.
Panseret og bagasjeromslokket.
...men denne gangen V8-motoren. I mørkeblå?
Eller var det svart? Vil noen gjette?
Tradisjonalist i grunn, som han er i dag.
Kjører en VW Golf GTI i grå.
-Du hoppet over CLK Black. -Jeremy Clarkson... Hva?
Du hoppet over CLK Black.
Ja, den er ikke på listen.
Hvilken researcher satte sammen listen av Jeremys biler gjennom tidene?
Du skrev ikke talen!
Så klart jeg ikke gjorde!
Dette er min verste bursdagsfest noen gang.
Kom igjen, vi gjorde en innsats. Skal jeg hente sekkepipene?
Neste morgen var vi oppe og på veien tidlig.
Dette er den første 12. april
siden 1972 at jeg ikke har vært bakfull.
Takket være verdens verste festarrangører,
May og Hammond.
Å nei. Vibreringen er tilbake.
Hvorfor kan ikke jeg få til noe?
Men til tross for mine problemer skinte solen.
Og Skottland var mer spektakulært enn noen gang.
Hammond har gjort opp for seg med denne ruten. Det har han.
Hammond?
Hallo, ja?
Vi kan ikke unngå det faktum at din PENIS
er av akkurat riktig lengde og vakker.
Takk.
Er du enig, James May?
Ja, jeg hater å innrømme det, men det stemmer helt.
Det var nå bare 80 km igjen til turen vår var slutt.
Så nå passet det godt å oppsummere våre flotte biler
og Richards Fiat.
Noen biler får status som klassiker fordi de er sjeldne som fullblodshester.
Som de to. Og med det må du godta
at de er skjøre, temperamentsfulle.
Noen biler får status som klassiker
bare fordi de er veldig gode.
X1/9 var god da den ble designet og bygget,
og den er fortsatt det nå.
Legg til det faktum at den kostet meg bare litt over 2000 pund.
Irriterende nok har jeg hatt et lite problem med frontlyktene mine.
Den har begynt å skule, så...
Jeg syns det ser ganske tøft ut.
Litt som en pirat.
Som det!
Sjeldne, interessante, vakre.
Det er kriteriene jeg mener man burde bruke for å dømme
om en bil er en sann klassiker.
Den må være minst to av dem for å være kvalifisert.
Så la oss ta en titt på Lancia.
Den er absolutt vakker.
Det er et flott stykke bilstyling. Og den er sjelden.
Jeg søkte rundt på nettet i går kveld,
og det er bare to Gamma Coupeer
registrerte og på veiene i Storbritannia.
Og dette er én av dem.
Dette er 50 prosent av alle.
Vanligvis når vi gjør ferdig disse jobbene, ender bilene...
Jeg aner ikke hvor de ender.
Men jeg vet hvor denne skal. Hjem til meg.
For denne bilen er helt himmelsk.
Helt himmelsk.
Se på den og si at du kommer på en annen bil,
noe sted på jorden, for ti tusen pund,
som du vil ha mer enn denne.
Bare 18 km gjenstår.
Vil James Mays motor eksplodere?
Solskinn fører visstnok til det.
James May, tror du at den vil eksplodere
før vi kommer til Inverness eller rett etterpå?
Før eller senere må du slutte å være så gretten
og innrømme at jeg gjorde det riktige valget.
Nei, det gjorde du ikke.
Jeg ville ikke vanligvis sagt dette, men jeg vil si at jeg er veldig stolt over
at du reparerte kardangakselen din. Godt jobba, kompis.
Takk, ja.
Er bilen mye bedre nå som vibreringen har stoppet?
Nei.
Ja.
Bra!
Han bløffer.
Etter å ha tatt avskjed med Hammonds fantastiske PENIS,
kom vi oss tilbake til byen der vi hadde startet, Inverness.
Oppdrag utført.
Der har vi det. På bare tre dager har vi dekket
slående 462 kilometer.
Din var på en redningsbil deler av det.
-En liten del. -Ja.
Men bortsett fra én katastrofal feil
som gjorde at noen måtte kjøre hele veien fra Swindon og Wiltshire
til Inverness med en reservedel...
Ikke glem at vindusviskeren min også falt av.
Ja, og en av frontlyktene mine står fast.
Ja, men bortsett fra de tingene har vi bevist
at det fortsatt er mulig å kjøpe og nyte en klassisk bil
selv om du er ganske fattig.
Ja, vi burde være stolte av det.
-Det burde vi, ja. -Ja, det burde vi.
Og med det drar vi tilbake til studioet. Teltet.
-Teltet. -Teltet.
-For vi er ganske fattige. -Ja.
Flott tur.
Takk.
Det er godt sagt.
Det er morsomt, ikke sant?
I årenes løp har vi reist rundt i hele verden
-på jakt etter de beste veiene å kjøre. -Ja.
Og det viser seg at de var i nabolandet.
Jeg må si... Jeg vil ikke si dette foran vår skotske produsent.
Ikke si navnet til Gavin Whitehead.
Nei, det skal jeg ikke.
Men det var en av de beste kjøreturene jeg noen gang har hatt.
Den veien, det landskapet, den Alfaen...
-Den festen. -Nei, ikke festen.
Alt annet var perfekt.
Jeg er enig med deg. Jeg syntes det var spektakulært.
Vi burde gå tilbake til filmens poeng, som er at
man kan kjøpe rimelig en klassisk bil som også er en investering.
Er du sikker på at du vil ta opp nøyaktig det poenget, James?
Du kan fortelle publikum
hvordan det gikk med din Lancia.
Jeg brukte 13 500 pund på bilen, og da jeg fikk den hjem
oppdaget jeg at prisen for å fikse den bare var 6000 pund.
Så investeringen din har gått ned med 45 prosent.
Korrekt. Ja.
Jeg tok Alfaen med hjem, som jeg sa i filmen.
Og siden vi filmet det, i april, så for seks, ni måneder siden,
har den bare kostet 8000 pund.
-Ja visst. -I reparasjoner.
Så investeringen din har gått ned med 80 prosent.
-Ja, hva med deg? -Hundre prosent.
Virkelig?
Ja. Dagen etter vi filmet ferdig, sa motoren takk for seg, bilen ble vraket.
Så, i konklusjon...
Alle av oss har mistet litt penger, og én av oss har mistet alle.
-Ja, nettopp. -Det stemmer.
Og etter den grusomme skuffelsen er det på tide å avslutte.
Jeg skal hjem i min Alfa Romeo nå.
Nei, det skal du ikke.
Jeg bor der borte.
-Ja, vi vet det. -Nettopp. For langt.
Samme det. Takk for at dere så på. Ha det fint, sees neste gang. Ha det!